**ИНФОРМАЦИЯ ЗА УПРАЖНЯВАНЕ ПРАВОТО НА ДОСТЪП**

**ДО ОБЩЕСТВЕНА ИНФОРМАЦИЯ В ОД „ЗЕМЕДЕЛИЕ” – СЛИВЕН**

Достъпът до обществена информация се предоставя по ред, предвиден в Закона за достъп до обществена информация /ЗДОИ/ и съгласно Вътрешните правила на ОД „Земеделие” - Сливен

**1. Подаване на заявление за достъп до обществена информация**

Заявление за достъп до обществена информация можете да подадете:

* В Областна дирекция „Земеделие” Сливен гр. Сливен 3400, ул. „Генерал Столипин” №2, в Центъра за административно обслужване (ЦАО);

по електронен път на електронна поща на следния адрес:

ODZG\_Sliven@mzh.government.bg

* по електронен път, чрез системата за сигурно електронно връчване, достъпна на следния линк: <https://edelivery.egov.bg/>
* чрез Платформа за достъп до обществена информация (поддържана от администрация на Министерски съвет) достъпна на следния линк: <https://pitay.government.bg/>
* в съответната общинска служба по земеделие.
* телефон за връзка 044/66 30 46; 044/622 675

Образец на заявлението за достъп до обществена информация може да получите в центъра за административно обслужване, на интернет страницата ни в секция „Достъп до обществена информация”, както и по електронен път, чрез Платформа за достъп до обществена информация и като електронна административна услуга.

Работното време на ОД „Земеделие” – Сливен и Общински служби по земеделие е всеки делничен работен ден от 9.00 – 17.30ч, с обедна почивка от 12.00 до 12.30 часа.

Работното време Центъра за административно обслужване, находящ се в гр. Сливен, ул. „Ген. Столипин” № 2, е от понеделник до петък, от 9.00 до 17.30 ч, без прекъсване.

Заявленията за достъп до обществена информация подлежат на задължителна регистрация по реда, определен във Вътрешни правила за предоставяне правото на достъп до обществена информация в ОД „Земеделие”- гр. Сливен.

**2. Съдържание на заявлението за предоставяне на достъп до обществена информация**

2.1. Трите имена, съответно наименованието и седалището на заявителя.

2.2. Описание на исканата информация.

2.3. Предпочитаната форма за предоставяне на достъп до исканата информация.
Формите за предоставяне на достъп до обществена информация са:

- преглед на информацията – оригинал или копие или чрез публичен общодостъпен регистър;

- устна справка;

- копия на материален носител;

- копия, предоставени по електронен път, или интернет адрес, където се съхраняват или са публикувани данните.

* 1. Адреса за кореспонденция със заявителя.

Когато в заявлението не се съдържат данните по т.2.1, 2.2 и 2.4, то се оставя без разглеждане.

За достъп до обществена информация могат да се използват една или повече от формите по т.2.3.

Лица, които имат зрителни увреждания или увреждания на слухово-говорния апарат, могат да поискат достъп във форма, отговаряща на техните комуникативни възможности.

**3. Срокове за разглеждане на заявленията**

1. Заявленията за предоставяне на достъп до обществена информация се разглеждат във възможно най-кратък срок, но не по-късно от 14 дни след датата на регистриране. Срокът, в който се осигурява достъп до обществена информация не може да бъде по-кратък от 30 дни от датата на получаване на решението за предоставянето й.

1. В случай, че в заявлението не е ясно точно каква информация се иска или когато тя е формулирана много общо заявителят се уведомява за това и има право да уточни предмета на исканата обществена информация. В този случай, срокът за разглеждането му започва да тече, от датата на уточняването на предмета на исканата обществена информация. Ако заявителят не уточни предмета на исканата информация до 30 дни, заявлението се оставя без разглеждане.
2. Когато поисканата информация е в голям обем и е необходимо допълнително време за нейната подготовка, срокът за разглеждане може да бъде удължен, но с не повече от 10 дни.
3. Когато исканата информация се отнася до трето лице и е необходимо неговото съгласие за предоставянето й, срокът за разглеждане на заявлението може да бъде удължен, но с не повече от 14 дни.
4. Когато ОДЗ не разполага с исканата информация, но има данни за нейното местонахождение, в 14-дневен срок от получаване на заявлението, същото се препраща до съответния компетентен орган или юридическо лице, като уведомяваме за това заявителя.

Ако исканата обществена информация не се намира в ОДЗ и нямаме данни за местонахождението й, в 14 - дневен срок от постъпване на заявлението, заявителят се уведомява писмено за това.

**4. Решение за предоставяне на достъп до исканата обществена информация и получаване на исканата обществена информация**

Директорът на ОД „Земеделие” – Сливен издава решение за предоставяна на достъп до обществена информация. Решението, с което се произнася съдържа задължителните реквизити по чл. 34, ал. 1 от ЗДОИ. Същото се връчва на заявителя срещу подпис или се изпраща по пощата с обратна разписка, или се изпраща по електронен път, когато заявителят е поискал информацията да му бъде предоставена по електронен път и е посочил адрес на електронна поща.

Решенията за предоставяне на достъп до обществена информация се обжалват пред съответния административен съд по реда на АПК.

ВАЖНО Е ДА ЗНАЕТЕ, че ако не се явите в определения за достъп срок или ако не заплатите определените разходи, това се счита за отказ от предоставения Ви достъп до исканата обществена информация. За да бъде предоставен достъп до обществена информация се заплащат разходите по Наредба № Н-1/07.03.2022г. на Министерство на финансите и са класифицирани според вида на носителя на информация, както следва:

|  |  |  |  |
| --- | --- | --- | --- |
| № | Вид на носителя | Количество | Норматив за разход |
| 1. | Хартия А4 | 1 лист | 0,01 лв. |
| 2. | Хартия А3 | 1 лист | 0,02 лв. |
| 3. | Разход за тонер за едностранно отпечатване на лист хартия А4 | 1 стр. | 0,02 лв. |
| 4. | Разход за тонер за едностранно отпечатване на лист хартия А3 | 1 стр. | 0,04 лв. |
| 5. | CD диск 700 MB | 1 бр. | 0,26 лв. |
| 6. | DVD диск 4,7 MB | 1 бр. | 0,30 лв. |
| 7. | DVD диск 8,5 MB | 1 бр. | 0,67 лв. |
| 8. | USB флаш памет 4 GB | 1 бр. | 3,46 лв. |
| 9. | USB флаш памет 8 GB | 1 бр. | 5,72 лв. |
| 10. | USB флаш памет 16 GB | 1 бр. | 7,93 лв. |
| 11. | USB флаш памет 32 GB | 1 бр. | 9,47 лв |

Определените разходи следва да се заплатят по банков път.

**Банкова сметка за заплащане на таксите по ЗДОИ:**

**ОББ АД – гр. Сливен**

**BIC: UBBSBGSF**

**IBAN- BG39UBBS80023110079710**

За предоставения достъп до обществена информация се съставя протокол, който се подписва от заявителя и от съответното длъжностно лице на ОД „Земеделие”-гр.Сливен.

Не се съставя протокол и не се заплащат разходи по предоставянето на достъп до обществена информация когато заявителят е поискал достъпът до информация да му бъде предоставен по електронен път на посочен адрес на електронна поща.

Ако заявителят е променил адреса на електронната поща без да е уведомил ОД „Земеделие” - Сливен или е посочил несъществуващ или неверен адрес, информацията се счита за получена от датата на изпращането й.

**6. Отказ за предоставяне на достъп до обществена информация**

1. Когато се касае за класифицирана информация или друга защитена тайна, в случаите по чл. 13, ал. 2 от ЗДОИ.

2. Когато достъпът засяга интересите на трето лице и то изрично е отказало предоставяне на исканата обществена информация, освен в случаите на надделяващ обществен интерес.

3. Когато исканата обществена информация е предоставена на заявителя през предходните 6 м.

В решението за отказ за предоставяне на достъп до обществена информация се посочват правното и фактическото основание за отказ по ЗДОИ, датата на приемане на решението и редът за неговото обжалване. Решението се връчва на заявителя срещу подпис или се изпраща по пощата с обратна разписка.

Решенията за отказ за предоставяне на достъп до обществена информация се обжалват пред Административен съд-Сливен по реда на АПК.

Разпоредбите на Закона за достъп до обществена информация не се прилагат:

* когато се касае за информация, която се предоставя във връзка с административното обслужване на гражданите и юридическите лица – чл. 8, т. 1 от ЗДОИ.
* когато се касае за информация, която се съхранява в Държавния архивен фонд на Република България - чл. 8, т. 2 от ЗДОИ.
* когато се касае за лични данни – чл. 2, ал. 5 от ЗДОИ.
* когато се касае за търговска тайна и чието предоставяне или разпространяване би довело до нелоялна конкуренция между търговци - чл. 17, ал. 2 от ЗДОИ, освен в случаите на надделяващ обществен интерес.

**ДОПЪЛНИТЕЛНА ИНФОРМАЦИЯ**

В Закона за достъп до обществена информация – ЗДОИ (Обн., ДВ, бр. 55 от 7.07.2000 г., изм. ДВ. бр.17 от 26 Февруари 2019г.), са регламентирани предпоставките и правилата за достъпът до обществена информация и предоставяне на информация от обществения сектор за повторно използване.

**„Обществена информация”** е всяка информация, свързана с обществения живот в Република България и даваща възможност на гражданите да си съставят собствено мнение относно дейността на задължените по закона субекти. Тя е обществено независима от вида на нейния материален носител.

**„Информация от обществения сектор”** е всяка информация, обективирана върху материален носител, включително съхранена като документ, звукозапис или видеозапис, и събрана или създадена от организация от обществения сектор.

**„Официална обществена информация”** е информацията, която се съдържа в актовете на държавните органи и на органите на местното самоуправление при осъществяване на техните правомощия.

**„Служебна обществена информация”** е информацията, която се събира, създава и съхранява във връзка с официалната информация, както и по повод дейността на органите и техните администрации.

 **„Портал за отворени данни”** е единна, централна, публична уеб базирана информационна система, която осигурява публикуването и управлението на информация за повторно използване в отворен, машинночетим формат заедно със съответните метаданни. Порталът е изграден по начин, който позволява цялостното извличане на публикуваната информация или части от нея.

**„Платформа за достъп до обществена информация”** е единна, централна, публична уеб базирана информационна система, която осигурява заявяване на достъп и публикуване

на обществена информация.

***ОД „Земеделие“ гр. Сливен***

***07.2022г.***